
RASEINIŲ RAJONO UGDYMO ĮSTAIGŲ IKIMOKYKLINIO, PRIEŠMOKYKLINIO IR MOKYKLINIO AMŽIAUS ĮVAIRIŲ GEBĖJIMŲ VAIKŲ IR MOKINIŲ KŪRYBINIŲ DARBŲ PARODOS „ADVENTO VAINIKAS“ ORGANIZAVIMO IR VYKDYMO TVARKOS APRAŠAS

I.  BENDROSIOS NUOSTATOS
1. Raseinių rajono ugdymo įstaigų ikimokyklinio, priešmokyklinio ir mokyklinio amžiaus įvairių gebėjimų vaikų ir mokinių kūrybinių darbų parodos ,,Advento vainikas“ (toliau – Paroda) organizavimo  ir vykdymo tvarkos aprašas reglamentuoja parodos tikslą, uždavinius, organizavimo tvarką ir dalyvių apdovanojimą.
2. Parodos organizatoriai – Raseinių mokyklos-daugiafunkcio centro „Spindulys“ specialusis pedagogas metodininkas Ovidijus Jurgutis, el. paštas ovidijusjurgutis@gmail.com; lavinamųjų klasių vyresnioji mokytoja Vaida Kavaliauskienė,  el. paštas  trumpiutevaida@gmail.com; pradinių klasių mokytoja Toma Tarvydaitė-Grigalavičienė,  el. paštas tomatarvydaite@gmail.com; Jurga Urbonavičienė, Raseinių rajono švietimo pagalbos tarnybos metodininkė.

II. TIKSLAS IR UŽDAVINIAI
3. Tikslas – ugdyti vaikų ir mokinių kūrybinį aktyvumą bei meninę raišką, skatinti kurti, kūrybiškai taikyti įvairias meninės raiškos medžiagas ir formas.
4. Uždaviniai:
4.1. skatinti įvairių gebėjimų mokinius atskleisti savo kūrybines galias;
4.2. puoselėti Advento tradicijas, simbolius.

III. DALYVIAI IR ORGANIZAVIMO TVARKA
5. Dalyviai – Raseinių rajono ugdymo įstaigų ikimokyklinio, priešmokyklinio ir mokyklinio amžiaus įvairių gebėjimų vaikai ir mokiniai.
6. Kūrybiniai darbai gali būti atlikti naudojant įvairią gamtinę medžiagą (kankorėžius, kaštonus, giles, riešutus, šakeles, džiovintus vaisius, uogas ir pan.), antrines žaliavas ir kt.
7. Kūrybinis darbas gali būti individualus arba grupinis. Prie atlikto darbo pridedama kortelė (1 priedas). Vienas autorius Parodai gali pateikti tik vieną darbą.         
8. Kūrybiniai darbai kartu su dalyvio paraiška (2 priedas) pristatomi į Raseinių mokyklą-daugiafunkcį centrą „Spindulys“ iki 2026 m. gruodžio 4 d. 16.00 val., adresu: Kalnų g. 15A, Raseiniai.
9. Darbas turėtų būti įdėtas į maišelį, kuris apsaugotų darbą nuo sugadinimo. Ant jo turi būti nurodyta mokykla bei pedagogo vardas, pavardė, pareigos ir kvalifikacinė kategorija.
10. Parodą organizuoja ir informaciją apie parodą teikia Raseinių mokyklos-daugiafunkcio centro „Spindulys“ mokytojai: Ovidijus Jurgutis, tel. 0 671 41 065, el. paštas ovidijusjurgutis@gmail.com; Vaida Kavaliauskienė, tel. 0 624 22 948, el. paštas trumpiutevaida@gmail.com; Toma Tarvydaitė-Grigalavičienė,    tel. 0 631 81 060, el.  paštas  tomatarvydaite@gmail.com.
11. Parodos organizatoriai pasilieka teisę kūrybinius darbus publikuoti savo mokyklos internetinėje svetainėje. Dalyvavimas šioje Parodoje yra traktuojamas kaip autorių sutikimas su šiomis sąlygomis.
12. Parodą galima lankyti nuo 2026 m. gruodžio 7 d. iki 2027 m. sausio 4 d. VšĮ Raseinių pirminės sveikatos priežiūros centre, adresu: Žemaitės g. 2, Raseiniai.

IV. APDOVANOJIMAI
13. Parodos dalyviams bus įteikiamos organizatorių padėkos. 
14. Pedagogams, parengusiems vaikus ir mokinius Parodai, bus išduota Raseinių rajono švietimo pagalbos tarnybos pažyma. Pažyma bus pateikta per dokumentų valdymo sistemą Kontora. 

V. BAIGIAMOSIOS NUOSTATOS
15. Dalyvaudami Parodoje, dalyviai patvirtina, jog neprieštarauja, kad organizatoriai naudos dalyvio pateiktus asmens duomenis (mokytojų, vaikų vardus, pavardes, ugdymo įstaigos pavadinimą) Parodos vykdymo tikslais bei juos tvarkys vadovaujantis teisės aktais, reglamentuojančiais asmens duomenų tvarkymą.
16. Dalyvaudami Parodoje, dalyviai sutinka, kad jų darbai būtų viešinami organizatorių informaciniuose kanaluose.
17. Parodos aprašas įsigalioja nuo jo paskelbimo dienos.
_____________________

DALYVIO PARAIŠKA

(Ugdymo įstaigos pavadinimas)

